

**Жаңақала ауданы бойынша 2023 жылға жұмыс орындарына квота белгілеу туралы**

Батыс Қазақстан облысы Жаңақала ауданы әкімдігінің 2022 жылғы 21 қарашадағы № 214 қаулысы

      Қазақстан Республикасының "Қазақстан Республикасындағы жергілікті мемлекеттік басқару және өзін - өзі басқару туралы" Заңының 31-бабына, Қазақстан Республикасының "Халықты жұмыспен қамту туралы" Заңының 9-бабына сәйкес, Жаңақала ауданының әкімдігі **ҚАУЛЫ ЕТЕДІ**:

      1. Жаңақала ауданы бойынша ұйымдық-құқықтық нысанына және меншік нысанына қарамастан ұйымдар үшін ұйымның жұмыскерлерінің тізімдік санынан жұмыс орындарына квота белгіленсін:

      осы қаулының 1 қосымшасына сәйкес екі пайыз мөлшерінде, бас бостандығынан айыру орындарынан босатылған адамдарды жұмысқа орналастыру үшін;

      осы қаулының 2 қосымшасына сәйкес бір пайыз мөлшерінде, пробация қызметінің есебінде тұрған адамдарды жұмысқа орналастыру үшін.

      "Жаңақала ауданы әкімінің аппараты" мемлекеттік мекемесі Қазақстан Республикасының заңнамасында белгіленген тәртіпте:

      1) осы қаулыға қол қойылған күннен бастап күнтізбелік жиырма күн ішінде оның көшірмесін электрондық түрде мемлекеттік және орыс тілдерінде Қазақстан Республикасы нормативтік құқықтық актілерінің эталондық бақылау банкіне ресми жариялау және енгізу үшін Қазақстан Республикасы Әділет министрлігінің Батыс Қазақстан облысы бойынша "Қазақстан Республикасының Заңнама және құқықтық ақпарат институты" шаруашылық жүргізу құқығындағы республикалық мемлекеттік кәсіпорнының филиалына жіберілсін;

      2) осы қаулыны ресми жарияланғанынан кейін Жаңақала ауданы әкімдігінің интернет-ресурсында орналастырылсын.

      2. Осы қаулының орындалуын бақылау Жаңақала ауданы әкімінің жетекшілік ететін орынбасарына жүктелсін.

      3. Осы қаулы алғашқы ресми жарияланған күнінен кейін күнтізбелік он күн өткен соң қолданысқа енгізіледі.

|  |  |
| --- | --- |
| *Аудан әкімі* | *Д. Закарин* |

|  |  |
| --- | --- |
|  | Жаңақала ауданы әкімдігінің 2022 жылғы 21 қарашадағы №214 қаулысына 1 қосымша |

**Жаңақала ауданы бойынша 2023 жылға бас бостандығынан айыру орындарынан босатылған адамдарды жұмысқа орналастыру үшін квота**

|  |  |  |  |  |
| --- | --- | --- | --- | --- |
| № | Ұйымның атауы | Жұмыс орындарының саны | Квота мөлшері | Квота белгіленген жұмыс орындарының саны |
| 1 | "Жаңақала аудандық "Jastar" спорт клубы" коммуналдық мемлекеттік мекемесі | 41 | 2% | 1 |

|  |  |
| --- | --- |
|  | Жаңақала ауданы әкімдігінің 2022 жылғы 21 қарашадағы №214 қаулысына 2 қосымша |

**Жаңақала ауданы бойынша 2023 жылға пробация қызметінің есебінде тұрған адамдарды жұмысқа орналастыру үшін квота**

|  |  |  |  |  |
| --- | --- | --- | --- | --- |
| № | Ұйымның атауы | Жұмыс орындарының саны | Квота мөлшері | Квота белгіленген жұмыс орындарының саны |
|  | Жаңақала аудандық мәдениет бөлімінің "Жаңақала аудандық мәдени - демалыс орталығы" мемлекеттік коммуналдық қазыналық кәсіпорны | 114 | 1% | 1 |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК